Tåstrup, d. 4. 6. 2020

Kære piloter i Cykling Uden Alder – Albertslund

Vi har lige fået den glædelige besked fra ledelsen og aktivitetsmedarbejderne at vi igen må cykle med beboerne fra Plejehjemmene Albertshøj og Humlehusene.

I samarbejde med ledelsen og aktivitetsmedarbejdererne har vi lavet nogle retningslinier, for at det stadig skal være en tryg og sikker oplevelse for alle parter.

***Vejledning i forhold til cykeltur med Cykling Uden Alder-Albertslund:***

*Rickshawen (cyklen) opdeles i området****foran****og****bagved****kalechen. Kalechen fungerer som en barriere, mellem passager (borger) og pilot.*

***Dvs. at uanset vejret, skal kalechen i brug***

***Vi benytter kun Christianiacyklerne og altså IKKE kørestolscyklerne.***

***Der køres kun med 1 passager ad gangen.***

*● Området****foran****kalechen har det personale, som normalt er tilknyttet borgeren ansvar for.*

*● Området****bag****kalechen har den pårørende/piloten ansvar for.*

Vigtigt: Ved symptomer på corona, aflyses cykelturen

**Ved turens start:**

Personalet kommer ned med borgeren foran Sundhedshuset . (indgangen v. den tidligere café/Super Brugsens nedre indgang)

Passageren (borgeren) hjælpes i rickshawen af  personalet

● Der udføres håndhygiejne med borgeren

● Borgeren hjælpes i sædet med anvendelse af de lokale retningslinjer for tæt kontakt med en borger.

● Kalechen slås op

**Piloten/den pårørende**

Før turen har piloten/den pårørende afsprittet de steder på cyklen som har personkontakt. (Sæde – kaffebord- armlæn – kaleche - cykelstyr – håndtag – batteri – nøgler, mv.

Piloten udfører egen håndhygiejne med håndsprit

Der ligger håndsprit og køkkenrulle i alle rickshaws.

**Der udveksles telefonnumre, så personalet kan kontaktes kort tid før hjemkomst!**

**Ved hjemkomsten:**

**Personalet  henter borgeren foran Sundhedshuset**

● Borgeren hjælpes af personale ud af rickshawen under anvendelse af de gældende retningslinjer for tæt kontakt med en borger.

● Borgeren hjælpes med håndhygiejne.

**Piloten/den pårørende afspritter igen de steder på cyklen som har personkontakt.**

**(Sæde – kaffebord- armlæn – kaleche - cykelstyr – håndtag – batteri – nøgler, mv.**

**Håndhygiejne med håndsprit.**